
	[bookmark: nev]HOMLOK ANNA
homlok.anna99@gmail.com
Kommunikáció és médiatudomány
BA, 4. félév
Budapesti Műszaki és Gazdaságtudományi Egyetem
Gazdaság- és Társadalomtudományi Kar
	
[bookmark: _GoBack]






Témavezető:
	Dr. Rajkó Andrea
egyetemi adjunktus, BME




„Ne sírj, az élet megy tovább!” – Gyászhoz kapcsolódó verbális tabuk elemzése

Cím: „Ne sírj, az élet megy tovább!” – Gyászhoz kapcsolódó verbális tabuk elemzése
Cím angolul: „Don’t cry, life goes on!” – Grief as a verbal taboo
Szerző: Homlok Anna
Témavezető: Dr. Rajkó Andrea
Elveszíteni egy számunkra fontos személyt vagy kapcsolatot, létünk legfájdalmasabb, ugyanakkor egyik legmeghatározóbb élménye. Gyászolni, végigmenni a gyász különböző szakaszain, megtanulni veszteségünk tárgya nélkül élni, nagyban hozzájárul személyiségünk fejlődéséhez és a gyászfolyamat egészséges lezárásához.
Dolgozatom központjában a gyászoló személy és környezetének kommunikációja áll. Főbb kérdéseim, hogy a gyászolók kerülik-e a „meghalt” kifejezést, és milyen eszközeik, elkerülési stratégiáik vannaka gyászfolyamat során, miért eufemizálnak; milyen reakciókat figyeltek meg a gyászolók szoros baráti körükben a halálhír közlésekor. Arra is szeretnék választ kapni, hogy a vizsgált korosztály számára milyen társadalmi normák szabályozzák a „jó gyászoló” mintaképét. Pontos hipotézisem a következő: a gyásszal kapcsolatos verbális kommunikáció tabunak számít a 25-35 évesek körében.
A kérdések megválaszolásához kvalitatív módszertani eszközöket használok: interjúzás és lekérdezés. Hogy megtudjam a fentiekre a választ, 25-35 év közötti, egyetemet végzett nőkkel és férfiakkal készítek interjút. Ezek után, elemzem a 2020-as őszi félév Társadalmi tabuk és kommunikáció kurzus keretein belül feltett kérdésekre adott válaszokat, amelyek a gyászhoz mint társadalmi tabuhoz és az ehhez tartozó normákhoz kapcsolódtak.



